Քո արժանապատվությունն ո՞ւր է: Գիտե՞ս ինչու չունես արժանապատվություն: Որովհետև հարգել չգիտես: Արժանապատվությունը ինքդ քեզ հարգելն է: Եսասիրությունը չէ, սեփական շահը պաշտպանելը չէ, ինքնահիացումը չէ: Հարգանքը արժեքն իմանալն է: Առաջին հերթին՝ հենց քո՛ իրական արժեքը: Իսկ դրա համար պետք է, որ սուտ չխոսես. առաջին հերթին՝ ինքդ քեզ: Նաև պետք է, որ խելքդ հասնի՝ ինչն է լավ, ինչն է վատ: Վատի ու լավի մասին պատկերացումներ պիտի ունենաս՝ արժեքային համակարգ, ոչ թե էդ հիվանդ դասակարգումը, որով չափում ես ինքդ քեզ ու մարդկանց: Ինքդ քեզ գնահատելու և սխալներդ տեսնելու կարողություն պիտի ունենաս: